Museum Alpin Puntraschigna

Dapli
«Millis e millis pizs che s'auzavan or da mars da glatschers traglischantas ans circumdavan», ha Johann Wilhelm Fortunat Coaz nudà l'onn 1850 suenter la primascensiun dal Piz Bernina (4049 m s.m.). Dapi quel mument è Puntraschigna il punct da partenza per alpinists, a partir dal cumenzament dal 20avel tschientaner però er il punct da partenza da la lingia dal Bernina che fa part oz dal Patrimoni mundial da l'UNESCO «La Viafier retica en la cuntrada Alvra/Bernina».